לכל משתנה אחר, formula_33 כאשר formula_34 ב-formula_20, תחילה נטפל בכללים מהצורה formula_36כאשר formula_37 באמצעות הפעלת בניית עזר 1 על המשתנה formula_38. לאחר מכן, נטפל בכללים מהצורה formula_39באמצעות בניית עזר 2, תוך הוספת המשתנה formula_40 והגדרת כללי בנייה 2.
שלב 2.
נשים לב שאחרי שביצענו את שלב 1, כל כלל בקבוצת הכללים החדשה שלנו הוא מהצורה formula_41 כאשר formula_2 טרמינל, או מהצורה formula_36כאשר formula_44, ובפרט כל הכללים שנגזרים מformula_45 הם מהצורה הראשונה. לכל כלל שנגזר מformula_46 החל מformula_47 ועד formula_48 נפעיל את בנייה 1 כדי לקבל כללים שכולם מהצורה formula_49 כאשר formula_2 טרמינל.
שלב 3.
נדאג שגם כל הכללים של משתני העזר יהיו מהצורה formula_51 כאשר formula_2 טרמינל בעזרת בנייה 1.
שלב 4.
כעת כל הכללים הם מהצורה formula_1 או מהצורה formula_54 כאשר formula_2 טרמינל ו-formula_4 מורכב הן ממשתנים והן מסימנים טרמינלים.
מכיוון שהמטרה שלנו היא להגיע לדקדוק מהצורה של גרייבך, נצטרך לגרום לformula_4 להיות מורכבת אך ורק ממשתנים. אם כל הformula_4 בכל הכללים מורכבות ממשתנים בלבד, סיימנו. אחרת, קיימת formula_4 כך שמופיע בה משתנה טרמינלי formula_60. לכל טרמינל כזה שנותר, נגדיר משתנה חדש formula_61, נחליף את כל המופעים של formula_60 בכל formula_4 שהוא מופיע בה בformula_61, ונוסיף את הכלל formula_65.
כעת בידינו דקדוק מהצורה הנורמלית של גרייבך ששקול לדקדוק המקורי.
שימושים.
הצורה הנורמלית של גרייבך משמשת כדי להראות שאם שפה לא מכילה את המילה הריקה, אז ניתן לבנות לה אוטומט מחסנית שלא כולל מסעי אפסילון, בהוכחה שכל שפה חסרת הקשר יכולה להתקבל על ידי אוטומט מחסנית.
בנוסף, ניתן להשתמש בצורה הנורמלית של גרייבך למעבר מדקדוק חסר הקשר נתון לאוטומט מחסנית בעבור שפה מסוימת.
רומי אברג'יל
רומי אברג'יל (נולדה ב-23 באוגוסט 2001) היא כוכבת טלוויזיה ורשת ודוגמנית טרנסג'נדרית ישראלית, הפעילה למען זכויות הקהילה הגאה.
ביוגרפיה.
אברג'יל נולדה באשדוד כזכר בשם יניר. עוד מילדותה המוקדמת נאבקה כדי להיות מוגדר כאישה, ובגיל 11 וחצי יצאה מהארון כטרנסג'נדרית. בגיל 13 החלה ליטול הורמונים נשיים והייתה לישראלית הצעירה ביותר שעשתה זאת, משום שהגיל החוקי לכך בישראל הוא 16. בגיל 16 פתחה קמפיין לגיוס המונים לטובת ביצוע ניתוח לשינוי מין בישראל, במטרה לקיימו לפני גיל 18, הגיל המותר בחוק. מסיבות אלו כונתה פעמים רבות "הטרנסג'נדרית הצעירה בישראל".
בפברואר 2020 התגייסה לצבא ההגנה לישראל, והפכה לטרנסג'נדרית הראשונה שמתגייסת לצה"ל כאישה.
במאי 2022 השלימה את סדרת הניתוחים שעברה להתאמה מגדרית.
קריירה.
טלוויזיה, עיתונות ורשתות חברתיות.
במסגרת מאבקה להיות מוגדרת כאישה, התראיינה לעיתונות ולטלוויזיה - בין היתר לתוכנית "הצינור" ולעיתון "ידיעות אחרונות".
רומי מתחזקת חשבון אינסטגרם בעל עשרות אלפי עוקבים, רובם ילדים ובני נוער, ובכך חושפת את האוכלוסייה הזו למאבקה, לטיפולים, לניתוחים ולשגרת הטיפוח האישית שלה.
בשנת 2016 השתתפה כאישה בתחרות "מלכת היופי של הדרום", וזכתה בתואר תגלית השנה.
בקיץ 2017 החלה להשתתף בשעשועון הריאליטי "הבנים והבנות" בערוץ הילדים, כמתמודדת בקבוצת הבנות, והודחה בהדחה השישית.
רומי מוגדרת על ידי התקשורת הישראלית כמשפיעת רשת, היא נכנסה לרשימת הנוער והצעירים המשפיעים בישראל "20 מתחת ל-20" של מגזין "גלובס", והוגדרה כישראלית בת ה-14 המשפיעה ביותר לשנת 2016 על ידי אתר mako.
ב-2019 השתתפה בסדרה הדוקומנטרית "טרנסקידס" בערוץ yes דוקו.
ב-28 במאי 2020 הופיעה בפרק הראשון של הסדרה הדוקומנטרית "המהפכה הגאה" בכאן 11, על היותה הטרנסג׳נדרית הראשונה שמתגייסת לצה"ל כאישה המבססת את השינוי ביחסו של צה"ל לקהילה הגאה.
ב-25 ביוני 2020 זכתה בקטגוריית "האינסטגרמרית האהובה" בטקס פרסי הנוער הגאה "איגי LOVE" של ארגון הנוער איגי - ארגון נוער גאה.
ביוני 2021 הובילה ביחד עם טרנסג'נדריות, ביניהן גם סתיו סטרשקו, קמפיין ייעודי של מותג ההלבשה התחתונה הישראלי "FIX".
דרורית קצרת אצבעות
אדומי חזה אוסטרליים
המפרי או'לירי
סר המפרי פרנסיס או'לירי (באנגלית: Humphrey Francis O'Leary; ) היה הנשיא השביעי של בית המשפט העליון של ניו זילנד בין השנים 1946 – 1953.
ראשית חייו.
המפרי או'לירי נולד ברובע רדוודטאון שבעיר בלנהיים שבצפון האי הדרומי. אביו, שהיה מהגר אירי, היה נפח במקצועו. כאשר שמע אביו של המפרי שבנו מתרשל בלימודיו בבית הספר הקתולי המקומי, הוא שלח אותו לבית הספר הציבורי במסטרטון. מאותה עת, אף על פי שהוא נותר נאמן לכנסייה הקתולית, המשיך המפרי או'לירי ללמוד בבתי ספר של המדינה. ב-1899 הוא זכה במלגה של מועצת החינוך של ולינגטון ובמלגת המלכה שאפשרו לו להתקבל ללימודים בקולג' ולינגטון. שם יכולותיו האקדמאיות, אישיותו החברתית והצטיינותו בספורט הפכו אותו לסטודנט פופולרי. מלגת המלכה מימנה עבורו גם שכר לימוד לשלוש שנים באוניברסיטה וב-1902 הוא התקבל ללימודי משפטים בקולג' ויקטוריה.
קריירה משפטית.
ב-1908 סיים או'לירי לימודי בוגר במשפטים ובשנה שלאחר סיום לימודיו הוא ייצג את נבחרת הרוגבי של אוניברסיטת ניו זילנד. בתחילת דרכו הוא עבד במשרד עורכי הדין "ווילפורד את לוי" ולאחר מכן הוא פתח משרד בשותפות עם חבר לספסל הלימודים, פרנק קלי בשם "או'לירי את קלי". ב-1919 הוצע לו להצטרף למשרד עורכי דין מוולינגטון בשם "בל גלי".
בין השנים 1921 – 1922 שימש או'לירי בתפקיד נשיא אגודת המשפטנים של ולינגטון ובין השנים 1935 – 1946 כנשיא לשכת עורכי הדין של ניו זילנד. כמו כן הוא היה חבר במועצה של קולג' ויקטוריה ובסנאט של אוניברסיטת ניו זילנד.
משנת 1946 ועד למותו ב-1953 הוא כיהן כנשיא בית המשפט העליון של ניו זילנד.
כיבודים.
או'לירי מונה להיות פרקליט הכתר בשנת 1935. בשנת 1947 הוענק לו תואר אביר מפקד של מסדר מיכאל הקדוש וג'ורג' הקדוש ובשנת 1948 הוענק לו תואר מנהל כבוד של האינר טמפל בלונדון.
משפחתו ומותו.
ב-1912 נשא אולירי לאישה את ליליאן גלגר. לזוג נולד בן אחד.
סר המפרי או'לירי מת באוקלנד ב-1953 בגיל 67.
ארומנש
מערת רהב
מערת רהב היא המערה (ה"הוטה") העמוקה ביותר בישראל, נכון לשנת 2017. עומק המערה הוא 188 מטרים.
המערה התגלתה בקיץ 2014 על ידי תושב מושב שתולה, במסגרת פריצת שביל החורש שתולה.
המערה מגודרת, והכניסה אליה מסוכנת מאוד.
חובאר
אנדריי וורוביי
אנדריי אולכסיוביץ' וורוביי (באוקראינית: Андрій Олексійович Воробей; נולד ב-29 בנובמבר 1978 בדונצק) הוא כדורגלן עבר אוקראיני ששיחק בעמדות החלוץ בקבוצות שחטאר דונצק ודניפרו, בליגת העל האוקראינית ובנבחרת אוקראינה.
קריירה.
וורוביי החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה ובשנת 1995 קודם לקבוצה הבוגרת. וורוביי שיחק תחילה במסגרת קבוצת המילואים של שחטאר. בשנת 1997 ערך את הופעת הבכורה שלו בקבוצה הבוגרת של שחטאר במשחק בליגת העל האוקראינית. הוא היה אחד החלוצים המוצלחים של הקבוצה ובעונת 2000/2001 אף הוכרז כמלך השערים של ליגת העל האוקראינית.
בקיץ 2007 עבר לקבוצת דניפרו תמורת תשלום בן 2.5 מיליון אירו. בשורות דניפרו שיחק וורוביי מהלך שתי עונות. בעונת 2009/2010 הושאל לקבוצת ארסנל קייב. בתום אותה עונה עבר לקבוצת מטאליסט חרקוב.
בסוף שנת 2012 הסתכסך וורוביי עם מאמן מטאליסט, עזב את הקבוצה והחל לשחק בקבוצת הליוס חרקוב מהליגה האוקראינית הראשונה.
בתום עונת 2012/2013 הודיע על פרישתו ממשחק פעיל.
נבחרת.
וורוביי שיחק 11 משחקים במדי נבחרת הנוער של אוקראינה. הבקיע 3 שערים.
בנבחרת הלאומית של אוקראינה שיחק וורוביי מאז מאי 2000. משחקו הראשון במדי הנבחרת היה משחק ידידות מול .
הוא היה בסגל הנבחרת למונדיאל 2006. וורוביי השתתף בארבע מתוך חמשת משחקי הנבחרת בתחרות.
הארות ומארות
הָארוּת ומָארוּת (ערבית: هاروت وماروت) הם שני מלאכים המוזכרים בסורה השנייה בקוראן.
בקוראן.
הארות ומארות נזכרים בסורת אל-בקרה ("הפּרה"), פס' 102. חלק זה של הסורה (101–103) מתייחס לאנשים שעסקו בכישוף בתקופת שלטונו של המלך שלמה.
במסורת האסלאמית.
בשל מיעוט הפרטים בקוראן, ניסו פרשנים וסופרים מוסלמים למלא את החסר בנוגע להארות ולמארות. קיימות גרסאות שונות של הסיפור, אך ניתן לתמצת אותו כך:
בני האדם מילאו את הארץ, אך מעשיהם היו רעים. המלאכים התלוננו בפני אלוהים שהעדיף את בני האדים הסוררים על פניהם, ואלוהים השיב כי המלאכים לא היו צריכים לעמוד בפיתויים השונים כמו בני האדם. הארות ומארות (שנחשבו לצדיקים ביותר מבין המלאכים) נשלחו מטעם המלאכים אל עולם בני האדם כדי לעמוד בניסיון. תקופה ארוכה הם הצליחו אך לבסוף לא עמדו בפני הפיתויים הרבים וחטאו. אלוהים רצה להענישם ואפשר להם לבחור האם ייענשו בעולם הזה או בעולם הבא. הארות ומארות בחרו להיענש בעולם הזה, והם נכלאו בבאר עמוקה בבבל.
בסיפורי הנביאים של אל-כסאאי מסופר כי הארות ומארות דיברו רעות באדם הראשון וקינאו בו. לכן העניש אותם האל, כבל אותם ואסר אותם. לפי סיפור זה, הארות ומארות נכחו כבר בתקופתו של אדריס.
פרשנויות חוץ-אסלאמיות.
ויליאם טיסדאל טען כי הארות ומארות הם  שני אלים ארמניים קדומים, להם סגדו הארמנים לפני התנצרותם. הם העוזרים של האלה  ספנדארמת (Spandaramet), ואחראים על עידוד היצרנות ופוריות הארץ.